**ASSESSORAMENT PER AL CONTROL DE PLAGUES URBANES**

**Municipis < 300.000 habitants**

**CONTINGUT**

El control de les plagues urbanes està dirigit a mantenir la via pública i edificis municipals d'ús públic sanejats d'artròpodes i rosegadors, per tal de prevenir la transmissió de malalties anomenades zoonosis i garantir la salubritat dels llocs i edificis públics.

La [*Llei 18/2009, del 22 d'octubre,*](http://www.diba.cat/cido/NSCIDO.asp?m=1&s=1&ss=3&id=1243743&gr=dis_g) *de salut pública*, estableix al seu article 52.g) com a servei mínim dels ens locals la gestió dels riscs per a la salut derivats de les plagues.

El Servei de Salut Pública ofereix als ajuntaments suport tècnic:

* Que consisteix en la **identificació de plagues desconegudes** que ocasionen problemes a l’ens local i amb aportació de propostes de mesures correctores. És necessari un contacte telefònic previ per assegurar la viabilitat d’aquest suport.

**COM SOL·LICITAR EL SUPORT**

En primer lloc heu de contactar telefònicament per assegurar la viabilitat d’aquest suport.

A continuació cal que feu la sol·licitud a través del Catàleg de Serveis: [Assessorament en Salut Pública](https://catalegdeserveis-cercador.diba.cat/fitxa?id=138342) i tramitar-la per PMT

Un cop rebuda la sol·licitud, ens posarem en contacte amb vosaltres. Les peticions s’atendran en funció de la disponibilitat tècnica del Servei de Salut Pública.